open-index/open-wikipedia-markdown huggingface dataset:
Pikkumuppetit

**Pikkumuppetit** eli **Muppet Babies** on alun perin CBSn kanavalla vuosien 1984 ja 1991 välillä televisioitu piirrossarja. Ohjelmassa The Muppet Show'n hahmot ovat pikkulapsen iässä olevia piirroshahmoja, jotka kuvittelevat itsensä erilaisiin seikkailuihin. Ohjelman tuotti Jim Henson Company ja Marvel Productions. Sarjaa esitettiin Suomessa suomeksi tekstitettynä Kolmoskanavalla 1980- ja 1990-lukujen vaihteessa.

## Sarja
Ohjelman idea perustuu *The Muppets Take Manhattan* elokuvaan, jossa Miss Piggy kuvittelee itsensä ja Kermit Sammakon kasvavan lapsina talossa, jossa "täti" hoitaa heitä. Piirrossarjassa täti nähdään joka jaksossa. Hän on aikuinen nainen, jonka kasvoja ei koskaan näytetä.

Ohjelma eroaa idealtaan tavanomaisista piirrossarjoista. Jaksot täyttyvät päähenkilöiden kuvittelemista seikkailuista. Kuvamateriaalia näytetään mielikuvitusmaailmasta ja lastenhuoneesta siten, että jälkimmäisessä näkyy mitä "todellisuudessa" tapahtuu. Usein hahmot joutuvat mielikuvitusmaailmassa pinteeseen, mutta jokin ulkoinen tapahtuma pelastaa heidät ja kuva siirtyy takaisin oikeaan maailmaan. Oikean maailman esineet kuten huonekalut ja leikkikalut näyttäytyvät mielikuvitusmaailmassa aina jonain kuviteltuna asiana. Ohjelmaan on lisätty myös sopiviin kohtiin pätkiä ei-piirretyistä (usein mustavalkoisista) elokuvista. Usein muppettejen kuvitellut seikkailut ovat parodioita jostain tunnetuista elokuvista.

Vessan oven takaa löytyy ohjelmassa usein jotain pelottavaa oikeasta filmistä otettua materiaalia. Useimmiten Gonzo avaa vessan oven. Toinen ohjelman ikuinen teema ovat Fozzie karhun huonot vitsit. Hän kuvittelee myös itselleen yleisön, joka heittelee tomaatteja. Ohjelman lopuksi lopputekstien jälkeen Elukka (The animal) ilmaantuu aina jakson teemaan liittyvässä ympäristössä, ja huutaa "Gooooooo bye-bye! Ya-ba-ba-ba-ba-ba-ba!!". 

Marvel julkaisi sarjan pohjalta 26 numeroa sarjakuvia.

## Sarjan hahmot
*Kermit Sammakko (Frank Welker)
*Skeeter (Frank Welker)
*Miss Piggy (Laurie O'Brien)
*Fozzie Karhu (Greg Berg)
*Gonzo (Russi Taylor)
*Skeeter ja Elukka (Howie Mandel, Dave Coulier)
*Rowlf Koira (Katie Leigh)
*Täti (Barbara Billingsley)

## Vastaanotto ja arvostelut
Wizard Magazine listasi vuonna 2001 Pikkumupetit sijalle 63 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 31.

Sarjan tullessa vuonna 1987 uuden Kolmoskanavan ohjelmistoon *Helsingin Sanomien* Pertti Avolan kirjoitti sarjan piirrosteknikan olevan luistavaa ja seikkailujen vaikuttavan ”pehmeämmiltä kuin lapsille suunnattujen rähinäpiirrettyjen yleiset mäiskeet”.

## Katso myös
* Luettelo televisiosarjan Pikkumuppetit jaksoista

## Lähteet

## Aiheesta muualta
*Ohjelman tunnari videona
Pekka Suorsa

**Pekka Suorsa** (s. 8. joulukuuta 1967 Kajaani) on entinen suomalainen mäkihyppääjä. Suorsa edusti urallaan Kainuun Hiihtoseuraa.

Suorsa voitti joukkuemäen kultaa ja sijoittui suurmäessä parhaana suomalaisena kuudenneksi Oberstdorfin MM-kilpailuissa 1987. Maailmancupissa hän sijoittui viidenneksi kaudella 1985–1986, jolloin hän otti uransa ainoat kaksi osakilpailuvoittoa, molemmat joulukuussa 1985. Palkintokorokkeelle hän sijoittui uransa aikana yhteensä viisi kertaa.

Suorsa saavutti toisen maailmancupin osakilpailuvoittonsa Keski-Euroopan mäkiviikon Oberstdorfin osakilpailussa joulukuussa 1985. 

Joukkuemäkihypyn Suomen-mestaruuskilpailussa Suorsa oli hopealla vuonna 1984 ja pronssilla vuonna 1989.

## Lähteet

## Aiheesta muualla
*
Per Krøldrup

**Per Billeskov Krøldrup** (s. 31. heinäkuuta 1979 Farsø, Tanska) on tanskalainen jalkapalloilija, pelipaikaltaan keskuspuolustaja. Hän pelasi kotimaansa lisäksi Italiassa, Englannissa ja Portugalissa.

Krøldrup edusti seuratasolla muun muassa kotimaassaan B.93:a, Italiassa Udinesea ja Fiorentinaa sekä Englannissa Evertonia. Hän pelasi Tanskan maajoukkueessa 33 ottelua vuosina 2004–2010. Hän kuului Tanskan joukkueeseen muun muassa vuoden 2004 EM-kisoissa.

## Lähteet
The Veronicas

**The Veronicas** on australialainen pop-rockduo. Laulajina toimivat 25. joulukuuta 1984 syntyneet kaksoset Lisa Marie Origliasso ja Jessica Louise Origliasso. Jessica on muutaman minuutin vanhempi kuin Lisa.

Duon ensimmäinen albumi "The Secret Life of..." julkaistiin Australiassa 17. lokakuuta 2005 ja muualla 14. helmikuuta 2006. Ensimmäinen single *4ever* pääsi kymmenen parhaan uusimman debytoivan joukkoon, kappale kuultiin myös elokuvassa *She's the Man*. Seuraava single "Everything I'm Not" ei saanut niin suurta menestystä kuin edellinen single. Kolmas single *When It All Falls Apart* pääsi *Billboardin* Hot-100-listalla toiseksi, muttei pysynyt siellä kauan. Kappaletta soitettiin radioissa ympäri maailmaa. Neljäs single *Revolution* julkaistiin 7. elokuuta 2006. Kappale julkaistiin Australiassa 4. elokuuta 2006. Viides single *Leave Me Alone* julkaistiin koko maailmassa 4. marraskuuta 2006. Se pääsi ARIA Hot-100-listalla sijalle 70. Yhtye julkaisi toisen albuminsa vuonna 2006, mutta se oli live-albumi, joka nauhoitettiin *The Revolution* -kiertueella. Lisa ja Jessica saivat apua urallaan eri rocktähdiltä esimerkiksi Avril Lavignelta ja Kelly Osbournelta. Uusin single Lolita julkaistiin syyskuussa 2012.

Jessica ja Lisa ovat esiintyneet myös pienissä rooleissa eri televisio-ohjelmissa, kuten australialaisessa lastenohjelmassa Cybergirl ja amerikkalaisessa Disney Channelin sarjassa The Suite Life of Zack and Cody.

## Diskografia
### Albumit

### Livealbumit
* Exposed… the Secret Life of The Veronicas (2006)
* Revenge is Sweeter Tour (2009)

### Kokoelmat
* Complete (2009)
* Untouched (2018)

### EP:t
* AOL Sessions/Live (2006)
* Mtv.com Live (2006)
* Unplugged (2006)
* Untouched: Lost Tracks (2009)

### Singlet
* ”4ever” (2005)
* ”Everything I'm Not” (2005)
* ”When It All Falls Apart” (2006)
* ”Revolution” (2006)
* ”Leave Me Alone” (2006)
* ”Hook Me Up” (2007)
* ”Untouched” (2007)
* ”This Love” (2008)
* ”Take me On The Floor” (2008)
* ”Popular” (2008)
* ”Lolita” (2012)
* ”You Ruin Me” (2014)
* ”If You Love Someone” (2014)
* ”Cruel” (2015)
* ”In My Blood” (2016)
* "On Your Side" (2016)
* "Think of me" (2019)

## Lähteet

## Aiheesta muualla

* Viralliset kotisivut
*
Bokserimoottori

**Bokserimoottori** eli **vastaiskumoottori** on polttomoottori, jossa sylinterit on sijoitettu vastakkain toisiinsa nähden. Muita moottoriratkaisuja ovat esimerkiksi rivimoottori, jossa sylinterit ovat peräkkäin yhdessä rivissä, ja V-moottori, jossa kaksi riviä sylintereitä muodostaa keskenään V-asetelman. On olemassa myös V-moottoreita, joiden sylinterit ovat vastakkain muodostaen 180° kulman toisiinsa nähden, mutta ne eivät silti ole bokserimoottoreita johtuen erilaisesta kampiakselin rakenteesta. Sen vastakkaiset kiertokanget on kiinnitetty kampiakseliin yhteisestä kammentapista. Koska männät liikkuvat vaakatasossa samaa akselia pitkin, bokserimoottori voidaan rakentaa melko matalaksi, mistä johtuu toisinaan käytetty nimitys *pannukakkumoottori*.

## Bokserimoottorin ominaisuuksia
Koska bokserimoottorissa vastakkain liikkuvat männät tasapainottavat toisensa, saadaan moottorin käynnistä tasainen ja värinätön. Koska rakenne on matala, on myös sen painopiste alhaalla, mikä on eduksi auton ajo-ominaisuuksille. Bokserimoottorin valmistuskustannukset ovat esimerkiksi rivimoottoreita korkeammat.

Nykyisin hyvin harvat autonvalmistajat käyttävät bokserimoottoreita. Bokserimoottorin valmistajia ovat muun muassa Subaru ja Porsche. Myös BMW käyttää bokserimoottoria moottoripyörämalleissaan. Aikanaan tunnetuin bokserimoottorilla varustettu auto oli Volkswagen Kupla. Myös Citroënin 2CV, Ami ja pääosa GS- ja GSA-malleista olivat bokserimoottorisia. Pienissä lentokoneissa moottorityyppi on yhä laajassa käytössä.

## Historiaa

Bokserimoottorin keksijä oli Karl Benz, joka patentoi ratkaisun vuonna 1896. Ensimmäisen ja toisen maailmansodan välillä bokserimoottorien kehityksen selvä edelläkävijä oli Tatra. Yritys käytti ilmajäähdytteistä bokserimoottoria lukuisissa tuotteissaan, muun muassa malleissa T11, T30, T54, T57 ja T72.

Kun Ferdinand Porschen suunnittelema Volkswagen Kuplan edeltäjä KdF-Wagen esiteltiin, Tatra nosti oikeusjutun, jossa Porschea syytettiin useista patenttirikkomuksista. Kdf-Wagenissa havaittiin lukuisia yhtäläisyyksiä Tatra T97:n kanssa. Syyte jäi toisen maailmansodan jalkoihin, mutta sodan päätyttyä Volkswagen joutui maksamaan 3&nbsp;000&nbsp;000 Saksan markan hyvityksen patenttirikkomuksista. Jälkeenpäin Porsche tunnustikin vilkuilleensa Tatran suunnitelmia hänen hyvän ystävänsä ja Tatran pääsuunnittelijan, Hans Ledwinkan, olan ylitse. Porsche hyödynsi bokserimoottoriratkaisua myös Porsche-urheiluautoissa.

Toinen Tatralla työskennellyt suunnittelija, Erich Übelacker, siirtyi sodan jälkeen Borgwardille. Hän suunnitteli kokonaisen tuoteperheen bokserimoottoreita, joiden sylinterien lukumäärä vaihteli neljästä kymmeneen. Näistä nelisylinteristä, 897-kuutioista mallia käytettiin Lloyd Arabella -pikkuautossa. Subaru kehitti 1960-luvulla tämän pohjalta ensimmäisen bokserimoottorinsa, jota se käytti Subaru 1000 -mallissa. .

## Katso myös
* Rivimoottori
* Kaksitahtimoottori
* Nelitahtimoottori
* R3
* Tähtimoottori
* V-moottori
* Wankelmoottori

## Lähteet
Vesa Hakala

**Vesa Hakala** (s. 5. joulukuuta 1968 Harjavalta) on suomalainen mäkihyppääjä, joka edusti urallaan Harjavallan Jymyä. Hän saavutti joukkuemäen MM-hopeaa vuonna 1991. 

## Ura
Hakala voitti hopeaa joukkuemäessä Val di Fiemmen MM-kisoissa 1991. Arvokilpailussa hänen paras henkilökohtainen sijoituksensa oli 12. sija normaalimäen yksilökilpailussa Falunin MM-kisoissa 1993. Mäkihypyn maailmancupissa Hakalan paras osakilpailusijoitus oli kolmas suuren mäen kisassa Sapporossa 1990. Kokonaiskilpailussa Hakala oli sijalla 15. kaudella 1992–1993 ja Keski-Euroopan mäkiviikolla yhteispisteissä viides, hän oli suomalaisittain heikosti sujuneen kauden paras suomalaishyppääjä. Normaalimäen SM:n Hakala voitti kotimäessään Hiittenharjulla vuonna 1990.

## Muuta
Vesa Hakalalla on kaksi lasta ja hän asuu Harjavallassa, jossa hän työskentelee kaupungin vapaa-aikasihteerinä. Hakalan tyttäriä ovat alppihiihtäjä Kia-Emilia Hakala ja Vasemmisto-opiskelijoiden puheenjohtaja Nea Hakala. Hakala kuuluu myös Harjavallan kaupunginvaltuustoon sosialidemokraattien edustajana.

## Lähteet

 

## Aiheesta muualla
*
Paavo Vierto

**Paavo Kustaa Vierto** (29. elokuuta 1915 Lehtimäki – 9. joulukuuta 1941 Jasinovski, Ukraina) oli suomalainen mäkihyppääjä. Hän voitti mäkikilpailun MM-kisoissa 1941 Cortina d'Ampezzossa, mutta FIS julisti kisat epävirallisiksi vuonna 1946. Suomen-mestaruuden hän voitti vuonna 1936.

## Toinen maailmansota
Vierto kaatui SS-miehenä 1941 Ukrainassa. Samana vuonna hänen oli määrä aloittaa Saksan mäkihyppyjoukkueen valmentajana.

## Yksityiselämä
Paavon isä Kalle Vierto oli Suojeluskuntajärjestön sotilasohjaaja, tunturihiihdon uranuurtaja ja huoltopäällikkö.

## Lähteet
Zvornik

**Zvornik** () on kaupunki Bosnia ja Hertsegovinan koillisosassa Serbitasavallan alueella Serbian rajan vieressä Tuzlasta kaakkoon. Se sijaitsee Drina-joen varrella. Zvornikin keskustaajamassa oli noin 11&nbsp;100 asukasta ja kunnassa noin 54&nbsp;400 asukasta vuoden 2013 väestönlaskennan mukaan. Serbit hyökkäsivät kaupunkiin Bosnian sodassa keväällä 1992. Kaupungin läheltä on myös löydetty yksi suurimmista sodanaikaisista joukkohaudoista. 

## Lähteet

## Aiheesta muualla

*Zvornik Fallgrain -sivustolla
* Kunnan sivusto
* Infozvornik.com
* Matkailusivusto
* Theater in Zvornik named after actress Kapitalina Eric
Markku Pusenius

**Markku Pusenius** (s. 29. toukokuuta 1964 Lahti) on suomalainen mäkihyppääjä, joka kilpaili 1980-luvulla. Hän voitti vuoden 1984 ylimääräisissä hiihdon MM-kisoissa Engelbergissä suuren mäen joukkuekultaa.

Maailmancupissa Puseniuksen parhaat osakilpailusijoitukset ovat toinen ja kolmas sija Harrachovissa tammikuussa 1983. Nuorten maailmanmestaruuskilpailuissa 1982 hän sijoittui normaalimäessä toiseksi Ernst Vettorin jälkeen.

## Lähteet
*
Franz Oppenheimer

**Franz Oppenheimer** (30. maaliskuuta 1864, Berliini – 30. syyskuuta 1943, Los Angeles) oli saksalainen sosiologi ja poliittinen taloustieteilijä. Hän kirjoitti yli 50 kirjaa ja 400 esseetä sosiologiasta, taloudesta ja aikansa poliittisista kysymyksistä.

Oppenheimer tutki muun muassa valtion alkuperää. Hän hylkäsi ajatukset yhteiskuntasopimuksesta, ja katsoi sen sijaan kaikkien valtioiden syntyvän voimakkaampien suorittamien valloitusten kautta.

## Lähteet

## Aiheesta muualla
Teoksia:
* ''A First Program for Zionist Colonization'' (1903) 
* ''The State'' (1914/1922) 
* ''The Idolatry of the State'' (1927) 
* ''History and Sociology'' (1927) 
* ''Tendencies in Recent German Sociology'' (Sociological Review, Vol. 24, 1932) 
* ''A Post-Mortem on Cambridge Economics'' (1943) 

Muuta:
* Franz-Oppenheimer.de 
* History of the Institute of Social Research
Matti Pietikäinen (mäkihyppääjä)

**Matti Pietikäinen** (29. lokakuuta 1927 Kuopio – 15. marraskuuta 1967 Joroinen) oli 1950-luvulla kilpaillut, Puijon Hiihtäjiä, Puijon Mäkiseuraa ja Puijon Hiihtoseuraa edustanut suomalainen mäkihyppääjä. Hän voitti Falunin MM-kisoissa 1954 mäkihypyn kultaa. Sankt Moritzin olympialaisissa 1948 Pietikäinen sijoittui neljänneksi ja Rumfordin MM-kisoissa 1950 yhdeksänneksi. Hänen muita voittojaan olivat Suomen-mestaruudet 1948 ja 1953, Salpausselkä 1954, Ounasvaara 1947, 1948 ja 1951, Puijo 1948 ja 1949, Boden 1947 sekä Sveitsin mäkiviikko 1951. Hän voitti myös 8. tammikuuta 1954 Italian Gallion kilpailun.

Matti Pietikäisen veljet Aatto ja Lauri Pietikäinen olivat myös menestyneitä mäkihyppääjiä. Pietikäinen sai surmansa liikenneonnettomuudessa Joroisissa.

Pietikäinen sai vuonna 1948 Savon Sanomat-lehden myöntämän Savon parhaan urheilijan mitalin. Hän sai vuonna 1954 Suomen Urheilulehden kultamitalin.

## Lähteet

* 
* 

### Viitteet

## Aiheesta muualla
* 
*
Tampereen Uimaseura

**Tampereen Uimaseura** (**TaUs**) on tamperelainen entinen uintiurheilun erikoisseura, jonka tarjoamiin lajeihin kuuluivat kilpauinti, vesipallo, hydrobic ja uimaopetus. Seura perustettiin vuonna 1904, ja sen urheilutoiminta loppui vuonna 2013. Nykyisin seura keskittyy Uinti Tampereen tukemiseen ja varainhankintaan. 

TaUs oli Suomen paras uintiseura vuoden 2006 SM-uinneissa, ja se palkittiinkin kisoissa Suomen Uimaliiton kiertopalkinnolla, Kalevan Maljalla.

Vuoden 2013 tammikuussa TaUs ja Koovee ilmoittivat yhdistävänsä uintilajien kilpajaostonsa uudeksi huippu-uinnin erikoisseuraksi, Uinti Tampereeksi (UiTa). Yhdistymisen myötä TaUs:n urheilutoiminta loppui, ja nykyisin seura keskittyy UiTa:n varainhankintaan ja toiminnan tukemiseen.

## Lähteet

## Aiheesta muualla
*Tampereen Uimaseura 25-vuotias, Aamulehti, 04.08.1929, nro 210, s. 6, Kansalliskirjaston digitaaliset aineistot
Damned in Black

**Damned in Black** on norjalaisen black metal -yhtye Immortalin kuudes studioalbumi, joka on ensimmäinen, jossa Dead to This Worldin basisti-laulaja Iscariah soittaa bassoa.

## Kappaleet
Kaikki kappaleet sanoittanut Demonaz, säveltänyt Abbath ja Horgh

#
#
#
#
#
#
#

## Kokoonpano
* Abbath Doom Occulta - kitara ja laulu
* Horgh - rummut
* Iscariah - bassokitara

## Arvostelut
* AllMusic: 
* Soundi: 

## Lähteet

## Aiheesta muualla
* 
*
Veikko Heinonen

**Veikko Heinonen** (4. lokakuuta 1934 Lahti – 4. marraskuuta 2015) oli suomalainen mäkihyppääjä.

Lahden Hiihtoseuraa edustanut Veikko Heinonen voitti mäkihypyssä nuorten Suomen mestaruuden 1951 ja 1952. Aikuisten sarjan huipulle hän nousi 19-vuotiaana 1954. Falunin MM-kisoissa hän sijoittui Matti Pietikäisen jälkeen toiseksi. Heinonen hyppäsi 72,5 ja 76 metriä pitkät hypyt ja voitti pidemmälle hypänneen Ruotsin Bror Östmanin 0,5 pisteellä saatuaan tätä paremmat tyylipisteet. Pietikäisen ja Heinosen mitalit olivat Suomen kaikkien aikojen ensimmäiset mäkihypyn arvokisamitalit.

Heinonen lopetti kilpailemisen vuonna 1966 kaaduttuaan harjoitushypyssä ja loukattuaan munuaisensa. Merkittävimpiin saavutuksiinsa hän ylsi vuosina 1954–1956, mutta voittoja niihin ei sisältynyt. MM-kisojen lisäksi hän oli parhaimmillaan toinen Salpausselän, Falunin ja Ounasvaaran hiihtokisoissa. Kulmin lentomäkiviikolla 1956 hän voitti kaksi osakilpailua mutta jäätyään vaivalloisen ja yleislakon viivästyttämän matkan rasittamana ensimmäisessä osakilpailussa kuudenneksi hän sijoittui yhteispisteissä toiseksi Itä-Saksan Werner Lesserin jälkeen. Kulmissa Heinonen hyppäsi uransa pisimmän hypyn, 118 metriä. SM-kisoissa hän oli neljäs 1955 ja seitsemäs 1954 epäonnistuttuaan toisessa hypyssään.

Sveitsin mäkiviikolla 1955 Heinonen sijoittui seitsemänneksi. Hän oli Sankt Moritzin osakilpailussa kolmas ja Le Loclessa toinen, mutta kaatuminen Arosan kilpailun ensimmäisessä hypyssä vei mahdollisuudet koko viikon palkintosijoihin. Keski-Euroopan mäkiviikolla 1955–1956 Heinonen kaatui Oberstdorfin kilpailussa ensimmäisen hyppynsä ja sijoittui Garmisch-Partenkirchenissa sijalle 23. Arvokisoihin häntä ei enää MM-kisojen 1954 jälkeen valittu.

Veikko Heinonen pelasi Lahden Mailaveikkojen paidassa pesäpallon SM-sarjaa 1953–1958 ja sai kerran SM-hopeaa. Hänen poikansa Kari Heinonen oli maajoukkuetason mäkihyppääjä 1970- ja 1980-lukujen vaihteessa.

## Saavutukset
### Mäkihypyssä

* MM-hopeaa Falunissa 1954
* Kulmin lentomäkiviikolla toinen 1956 (kaksi osakilpailuvoittoa)
* Cortina d’Ampezzon olympialaisten esikisojen viides 1955
* Sveitsin mäkiviikolla seitsemäs 1955
* Salpausselän kisoissa toinen 1955, kolmas 1954 ja neljäs 1956
* Falunin kisoissa toinen 1956
* Ounasvaaran kisoissa toinen 1954
* SM-kisoissa neljäs 1955

### Pesäpallossa
* 1 SM-hopea: 1953

## Lähteet

* 
* 

### Viitteet

## Aiheesta muualla
*
Pietarsaaren kirkko

**Pietarsaaren kirkko** on Pietarsaaressa, Pohjanmaalla sijaitseva kirkkorakennus. Se on valmistunut vuonna 1731, ja se rakennettiin isovihan aikana poltetun Pietarsaaren ensimmäisen kirkon tilalle. Kirkon suunnittelusta vastasi rakennusmestari Johan Simonsson Knubb. Kirkon vuodelta 1784 peräisin olevat alttaritaulut ovat puolestaan tukholmalaisen muotokuvamaalari Frans Gabriel Westerbergin käsialaa.

Rakennus on tasavartinen ristikirkko ja se kuuluu Suomen varhaisimpiin ristikirkkoihin. Kirkon messinkikruunut ovat 1690-luvulta seurakunnan ensimmäisestä kirkosta. Näkyvä esine on pormestari Niclas Wendeliuksen vuonna 1709 lahjoittama yli kolme metriä korkea seitsenhaarainen messinkinen kynttilänjalka. Lisäksi kirkossa on säilynyt kauppaneuvos Adolph Lindskogin 1840-luvulla lahjoittamat patarummut. Pohjalaistyyppinen kellotapuli on tehty rakennusmestari Henrik Thomasson Kattilin johdolla vuonna 1742. Hän oli kotoisin Jöralan kylästä Vöyristä. Kelloista kaksi on 1690-luvulta.

## Historia
Pietarsaaren kirkon rakennustyöt aloitettiin vuonna 1690 rakennusmestari Thomas Ambrosii Mutin johdolla. Kirkko vihittiin käyttöön 16. helmikuuta 1691. Venäläiset joukot polttivat kirkon 30. marraskuuta 1714. Osa irtaimistosta onnistuttiin pelastamaan: ehtoollisastiat, Wendeliuksen kynttiläjalka sekä osa messuvaatteista ja kynttiläkruunuista. Myös kellotapulin kaksi kelloa onnistuttiin pelastamaan.

Nykyisen kirkon rakennustyöt aloitettiin 1728. Kirkon suunnittelusta vastasi rakennusmestari Johan Simonsson Knubb. Kirkon vihkiäiset olivat 11. huhtikuuta 1731.  Pohjalaistyyppinen kellotapuli on tehty rakennusmestari Henrik Thomasson Kattilin johdolla vuonna 1742. Hän oli kotoisin Jöralan kylästä Vöyristä. Kelloista kaksi on 1690-luvulta. Kolmas kello on kauppaneuvos Adolph Lindskogin vuonna 1814 lahjoittama. Kirkko sai ensimmäiset urkunsa vuonna 1783, jolloin sinne hankittiin Vaasan kirkon vanhat urut.

Joulukuun 1881 kirkolliskokouksessa todettiin kirkon olevan kunnostuksen tarpeessa. Vanha paanukatto uusittiin päällystämällä se sinkkipellillä. Kesällä 1884 aloitettiin sisätilojen kunnostus. Kirkkoon asennettiin kolme kamiinaa lämmitystä varten, rakennettiin uusi välikatto, seinät laudoitettiin sisältä, ovet ja ikkunat uusittiin sekä kirkko maalattiin sisältä ja ulkoa. Lisäksi penkit uusittiin. Vuonna 1885 rakennettiin kirkon ulkoeteiset. Vuoden 1886 kesällä uusittiin kirkon ja kellotapulin ulkolaudoitus. Kirkko maalattiin keltaisella, joka korvasi aiemman punaisen värin.

Urkurakentaja Albanus Jurvalta tilatut urut otettiin käyttöön keväällä 1905.

## Sisäkuvia

Altaret i Jakobstads kyrka.JPG|Alttari ja Frans Gabriel Westerbergin maalaamat alttaritaulut
Predikstolen Jakobstads kyrka.JPG|Puuseppä Magnus Holländerin tekemä saarnastuoli vuodelta 1774
Mässingsljusstaken Jakobstads kyrka.JPG|Kolmimetrinen kynttilänjalka


## Katso myös
* Pedersören kirkko

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet

## Aiheesta muualla
Paavo Lukkariniemi

**Paavo Lukkariniemi** (s. 14. huhtikuuta 1941 Ylitornio) on suomalainen mäkihyppääjä, joka kilpaili 1950- ja 1960-luvuilla. Uran huippuhetki osui vuoden 1966 Oslon maailmanmestaruuskisoihin, joissa Lukkariniemi saavutti normaalimäen pronssia. Samojen kisojen suurmäessä hän sijoittui 13:nneksi. Jo edeltävässä vuodenvaihteessa Lukkariniemi oli menestynyt erinomaisesti Veikko Kankkosen vanavedessä Keski-Euroopan mäkiviikolla voittaen Garmisch-Partenkirchenin Uudenvuodenpäivän osakilpailun ja sijoittuen viikon yhteispisteissä neljänneksi. Hänen uransa pisin hyppy oli 129-metrinen Oberstdorfissa 1961. Paavo Lukkariniemi edusti Ounasvaaran Hiihtoseuraa.

## Lähteet
* 

### Viitteet

## Aiheesta muualla
*
Garmentti

**Garmentti** eli **temppeli-ihokas** (engl. *Temple garment*) on mormonien temppelissä saama alusasu, joka muistuttaa endaumenttiin osallistunutta niistä siunauksista, joita hänelle on seremonian aikana luvattu, sekä niistä liitoista ja lupauksista, jotka hän on temppelissä tehnyt. Samalla garmentti kuvastaa siunausta ja hengellistä suojaa.. Se on eräänlainen vertauskuvallinen esirippu, joka erottaa ruumiin, ”Pyhän Hengen temppelin”, (1. Korinttolaiskirje 6:19) muusta maailmasta.

Alun alkaen garmentti oli yksiosainen alusasu, jossa oli nilkkoihin ulottuvat lahkeet ja ranteisiin ulottuvat hihat. Garmentissa oli myös korkea kaulus. Osa pienistä mormoniyhteisöistä käyttää vieläkin alkuperäistä garmenttia, mutta Myöhempien Aikojen Pyhien Jeesuksen Kristuksen Kirkko on useaan otteeseen uudistanut asua. Vuonna 1923 garmentin kaulus poistettiin ja hihoja sekä lahkeita lyhennettiin, mikä teki asusteesta miellyttävämmän käyttää. Vuodesta 1979 asu on kaksiosainen ja se ulottuu hieman polven ja olkapään alapuolelle. Temppeli-ihokas on perinteisesti ollut valkoinen kuvastaen liiton solmineen ihmisen viattomuutta ja mormonien yhdenvertaisuutta Jumalan edessä. Nykyään on olemassa myös muunvärisiä garmentteja armeijassa, poliisivoimissa, palokunnissa ja rajavartiolaitoksessa palvelevia varten.

Ihokkaaseen on kirjailtu neljä ”pyhää” merkkiä, jotka toistuvat myös mormonitemppelin esiripussa. Oikean rinnan kohdalle on kirjailtu suorakulma ja vasemman symbolinen, v-kirjaimen muotoinen kompassi, lisäksi navan ja polven kohdalla on viivan muotoinen merkki. Kirkon tuolloisen presidentin David O. McKayn vuonna 1936 antaman selityksen mukaan suorakulma kuvastaa pyhien rehellisyyttä ja suoruutta, kompassi taas muistuttaa heitä siitä, että heidän tulee pitää iankaikkinen elämä kirkkaana päämääränä mielessään ja kulkea sitä kohti pitäen pyhät liitot ja lupaukset. Navan merkki muistuttaa ajallisen ja hengellisen ravinnon tärkeydestä ja polven merkki siitä, että viimeisinä päivinä ”jokaisen polven on notkistuttava Jeesuksen edessä ja tunnustettava hänet Herraksi” (Filippiläiskirje 2:10–11). Nämä selitykset on myös liitetty osaksi endaumenttiseremoniaa.

Temppelissä käyneitä mormoneita kehotetaan pitämään garmenttinsa yllään koko ajan, mutta se ei ole absoluuttinen vaatimus. Käytännön syistä se toki riisutaan esimerkiksi peseydyttäessä, urheilua harrastettaessa ja seksin ajaksi. Garmenttia ei tule mielellään näyttää ulkopuolisille, mikäli siihen on vielä kiinnitetty neljä ”pyhää merkkiä”. Garmentin voi yleensä ostaa temppelien yhteydessä sijaitsevista myymälöistä, joissa ostajalta vaaditaan temppelisuositus. On olemassa myös postimyyntifirmoja, joista garmentin voi tilata postitse. Tällöin tilaajan pitää kuitenkin ilmoittaa syntymäaikansa ja endaumentin saamisen päivä, ja hänen kelvollisuutensa tarkistetaan.

## Lähteet
Leo Laakso

**Leo Unto Edvard Laakso** (21. elokuuta 1918 Heinola – 4. huhtikuuta 2002 Helsinki) oli 1940-luvulla kilpaillut mäkihyppääjä.

Laakso saavutti mäkihypyn hopeaa Cortina d'Ampezzon MM-kilpailuissa 1941, jotka myöhemmin julistettiin epävirallisiksi. Sankt Moritzin 1948 talviolympialaisten mäkikilpailussa hän sijoittui kuudenneksi.

"Lepa" Laakso edusti Lahden Hiihtoseuraa ja voitti mäkihypyn Suomen mestaruuden vuosina 1943 ja 1945. Hän voitti Puijon kisojen mäkikilpailun ensimmäisenä ei-kuopiolaisena vuonna 1937. Salpausselän Kisoissa hän voitti viidesti ja sai Salpausselkä-mitalin numero 13.

Ennen mäkihyppyuraa Laakson urheilulajeihin kuuluivat rintauinti ja vesipallo, joissa hän edusti Lahden Uimaseuraa. Hän kiinnostui myös lentämisestä, ja jatkosodassa hän toimi taistelulentäjänä.

Laakso kirjoitti ylioppilaaksi 1950-luvulla ja opiskeli teologiaa. Työuransa hän teki työvoimahallinnossa, ja hän jäi osastonjohtajana eläkkeelle 1981.

## Lähteet
* 

### Viitteet

## Aiheesta muualla
* Mäkihypyn olympiatulokset 1948–1960
Juhani Kärkinen

**Juhani Tapio Antero Kärkinen** (28. lokakuuta 1935 Kotka – 29. elokuuta 2019 Lahti) oli suomalainen mäkihyppääjä, joka kilpaili 1950-luvun lopulla ja 1960-luvun alkupuoliskolla. Hän voitti mäkikultaa Lahden MM-kisoissa vuonna 1958. Squaw Valleyn talviolympialaisissa 1960 hän sijoittui kahdeksanneksi.

Kärkinen voitti kauden 1960–1961 Keski-Euroopan mäkiviikolla Oberstdorfin osakilpailun ja sijoittui viikon kokonaiskilpailussa viidenneksi. Hänen veljensä Kalevi Kärkinen voitti samalla mäkiviikolla Innsbruckin osakilpailun.

Kärkinen edusti Lahden Hiihtoseuraa, ja kotimäessään hän voitti maailmanmestaruuden lisäksi Salpausselän kisojen mäkikilpailun 1959 ja 1963. Voittojensa myötä hän sai Salpausselkä-mitalin nro 26.

Suomen mestariksi Kärkinen hyppäsi 1958, 1959 ja 1961. Vuonna 2010 hän sai opetus- ja kulttuuriministeriön jakaman Pro Urheilu -tunnustuspalkinnon. 

## Lähteet

## Aiheesta muualla
* 
* Mäkiveljekset Kärkinen. Ylen Elävä arkisto.
* Tuplavoitto MM-mäessä 1958. Ylen Elävä arkisto.
* Kuva Juhani Kärkisestä vastaanottamassa Pro Urheilu -tunnustuspalkintoa kulttuuri- ja urheiluministeri Stefan Wallinilta Helsingissä, 8. joulukuuta 2010. 
* Juhani Kärkisen muistokirjoitus Helsingin Sanomissa
Irreligious

**Irreligious** on vuonna 1996 julkaistu portugalilaisen Moonspell-yhtyeen toinen studioalbumi. Sen musiikki on jonkin verran kevyempää kuin yhtyeen aiemmalla levyllä, *[[Wolfheart (albumi)|Wolfheartilla]]*. Levyltä julkaistiin singlenä kappale ”Opium”.

Irreligious äänitettiin Woodhouse Studiosilla 23. maaliskuuta – 11. toukokuuta 1996.

## Kappalelista
# 
# 
# 
# 
# 
# 
# 
# 
# 
# 
# 

**Bonuskappale**
# 

## Kokoonpano
* Ares – basso
* Fernando Ribeiro – laulu
* Mike Gaspar – rummut
* Pedro Paixão – koskettimet
* Ricardo Amorim – kitara
* Birgit Zacher – naislaulu kappaleessa ”Raven Claws”
* Markus Freiwald – lyömäsoittimet kappaleessa ”For a Taste of Eternity”

## Lähteet
* Irreligiousin kansilehti

### Viitteet

## Aiheesta muualla
* Moonspellin kotisivu 
* Irreligious Last.fm:ssä 
* 
*
Ensio Hyytiä

**Ensio Hyytiä** (24. maaliskuuta 1938 Rovaniemi – 24. maaliskuuta 2019 Rovaniemi) oli suomalainen mäkihyppääjä, joka kilpaili 1950-luvun ja 1960-luvun vaihteessa. Hän voitti Lahden maailmanmestaruuskisojen 1958 mäkihypyn hopeaa. Hyytiä varmisti itselleen hopeamitalin toisen hyppykierroksen huikealla 72,5 metrin hypyllä, joka suoritettiin alennetulta lähtölavalta. Tuo hyppy oli koko kilpailun toiseksi pisin seisottu hyppy. Hyytiä edusti Suomea myös Innsbruckin talviolympialaisten 1964 molempien mäkien kilpailuissa ja voitti erikoismäenlaskun Suomen mestaruuden vuonna 1963 ja muun muassa Ounasvaaran talvikisojen mäenlaskun vuosina 1958 ja 1963. Hyytiä menestyi myös yhdistetyssä ja edusti Suomea tässä lajissa Squaw Valleyn talviolympialaisissa 1960. 

Seuratasolla Hyytiä edusti Ounasvaaran Hiihtoseuraa. 

## Lähteet

## Aiheesta muualla
* 
* Ensio Hyytiä Bio, Stats, and Results Olympics at Sports-Reference.com
Gottlieb Muffat

**Gottlieb Theophil Muffat** (1690 – 10. joulukuuta 1770) oli itävaltalainen säveltäjä ja urkuri. Hän oli Georg Muffatin poika.

Muffat syntyi Passaussa ja opiskeli Johann Fuxin johdolla Wienissä. Hänet nimitettiin hoviurkuriksi vuonna 1717. Hänen oppilaisiinsa kuului tuleva keisarinna Maria Teresia. Uransa loppupuolella Muffat ilmeisesti lopetti säveltämisen keskittyäkseen yksinomaan urkurintoimeensa. Hän kuoli Wienissä 1770.

Muffatin tuotanto koostuu lähinnä kosketinsoitinmusiikista ja edustaa tyypillistä barokkimusiikkia. Joitakin Muffatin teoksia on aiemmin luultu Georg Friedrich Händelin tai Girolamo Frescobaldin säveltämiksi.

## Lähteet
Darkwoods My Betrothed

**Darkwoods My Betrothed** on suomalainen, vuonna 1992 perustettu, melodista black metalia soittava yhtye. Yhtye julkaisi muutaman demon Virgin's Cunt -nimellä uransa alkuvaiheessa, mutta vaihtoi nimensä myöhemmin nykyisekseen.

## Jäsenet
* Pasi Kankkunen – laulu, kitara
* Jouni Mikkonen – kitarat
* Teemu Kautonen – basso
* Tuomas Holopainen – kosketinsoittimet
* Kai Hahto – rummut levyllä *[[Angel of Carnage Unleashed]]*

### Entiset jäsenet
* Tero Leinonen – rummut
* Emppu Vuorinen – soolo- ja akustiset kitarat (*[[Witch-Hunts]]*-levyllä)
* Larha – rummut, 2004
* Magician – kosketinsoittimet, 2004
*Spellgoth – laulu, 2004
* Icelord – kitarat, 2004

## Diskografia
;Studioalbumit
* 
* 
* 
* 

;Kokoelma-albumit
* 

;Split-albumit
* 

;Demot
* 
* 

## Aiheesta muualla

* Darkwoods My Betrothedin virallinen sivusto
* Darkwoods My Betrothed levy-yhtiö Spinefarmin sivustolla
Kirjasto 10

**Kirjasto 10** oli Helsingin kaupunginkirjaston musiikkiin ja tietotekniikkaan painottunut toimipiste, joka toimi 2005–2018 Postitalossa Elielinaukion puolella Helsingin keskustassa. Toimipiste avattiin 1. huhtikuuta 2005 ja suljettiin 30. syyskuuta 2018. Sen palvelut siirtyivät uuteen keskustakirjasto Oodiin, joka avattiin 5.12.2018.

Kirjasto 10:ssä oli Helsingin yleisten kirjastojen laajin musiikkikokoelma äänitteineen, nuotteineen sekä kirjoineen, joka periytyi pääkirjastosta aiemmin eriytyneeltä Musiikkiasemalta. Tietotekniikkatoiminnot sekä sarjakuva-, elokuvakirja- ja matkaopaskokoelmat puolestaan periytyivät Kirjakaapelilta. Kirjastossa oli jatkuvasti näyttely sekä tapahtumia, kuten konsertteja, paneeleja ja esitelmiä. Lokakuun 2006 ajan Kirjasto 10:n tiloista toimitettiin ja lähetettiin Love Recordsia käsittelevä Loveradio. Ainutlaatuisena, huomiota ansainneena palveluina olivat audio- ja videostudiot asiakkaiden käyttöön. Kirjasto on tunnettu myös monista muistakin innovatiivisista hankkeistaan ja siellä oli muun muassa 3D-tulostin asiakkaiden käytössä.

## Lähteet

## Aiheesta muualla

* Miten kirjasto 10:stä tuli Kirjasto 10? Kirjastokaista-video
* Kymmenvuotias Kirjasto 10 Kirjastokaista-video
Arizona (täsmennyssivu)

**Arizona** voi tarkoittaa seuraavia asioita:

*Arizona, Yhdysvaltain osavaltiota
*Arizona City, kaupunki Arizonassa
*Arizona, kunta Hondurasissa
*USS Arizona, Yhdysvaltain laivaston entinen taistelulaiva
*793 Arizona, päävyöhykkeen asteroidi.
Friedrich Kuhlau

**Friedrich Daniel Rudolf Kuhlau** (11. syyskuuta 1786 – 12. maaliskuuta 1832) oli saksalais-tanskalainen säveltäjä ja pianisti, joka ajallisesti sijoittui klassismin ja romantiikan aikakausien välille. 

Kuhlau syntyi Saksassa ja opiskeli pianonsoittoa Hampurissa. Hän menetti toisen silmänsä seitsemänvuotiaana tapaturmassa. Hänen isänsä, isoisänsä ja setänsä soittivat kukin oboeta. Kuhlau työskenteli Hampurissa 1800-luvun alussa niin pianistina, musiikinopettajana kuin säveltäjänä.

Kuhlau lähti vuonna 1810 Kööpenhaminaan välttääkseen joutumasta saksalaiseen asepalvelukseen, ja hän saavutti tanskalaisessa musiikkielämässä nopeasti mainetta pianistivirtuoosina ja säveltäjänä. Hän sai Tanskan kansalaisuuden 1813, ja hänellä oli maassa vakituinen asuinpaikka kuolemaansa saakka. 

Kuhlau kirjoitti muun muassa pianokonserton, jousikvarteton, useita pianokappaleita ja oopperoita. Hänen tuotantoonsa kuuluu myös runsaasti musiikkia silloiselle muotisoittimelle huilulle, jota hän ei kuitenkaan itse soittanut.

## Lähteet

## Aiheesta muualla
*
Kolmitaajuuspuhelin

**Kolmitaajuuspuhelin** on matkapuhelin, joka toimii GSM 900/1800/1900 MHz taajuuksilla (yleisesti Aasiassa, Euroopassa ja Afrikassa) tai 850/1800/1900 MHz taajuuksilla (yleisesti Amerikassa). Matkapuhelinverkkojen taajuudet vaihtelevat maiden välillä. Yleisesti ottaen kolmitaajuuspuhelimen ideana on, että yksi sen taajuuksista on tarkoitettu käyttöön ulkomailla.
Rinnakkaislaskenta

**Rinnakkaislaskenta** tarkoittaa rinnakkaisuuden hyödyntämistä yhden laskentatehtävän ratkaisemista samanaikaisesti useita suorittimia tai suoritinytimiä käyttämällä. Rinnakkaislaskentaa käyttämällä suurikin laskentatehtävä voidaan ratkaista nopeasti. Jotta rinnakkaislaskenta on mahdollista, tehtävä täytyy pystyä jakamaan eri suoritinten välillä.

Rinnakkaislaskennan ongelmakohtia ovatkin tehtävän jakaminen suoritinten välille mielekkäällä tavalla sekä laskentaprosessien välinen kommunikaatio ja niiden keskinäinen ajoittaminen. Näiden ongelmallisuudesta johtuen rinnakkaislaskennalla saatu nopeusetu ei yleensä ole suorassa suhteessa suoritinten lukumäärään.

Rinnakkaislaskentaa käytetään raskaiden laskentatehtävien ratkomiseen muun muassa CSC:n supertietokoneella ja useilla palvelimilla.

Rinnakkaislaskennan ongelmakohtien helpottamiseen on kehitetty rinnakkaisohjelmointia tukevia ohjelmointikieliä.

## Katso myös
* Moniytimellisyys (tietotekniikka)
* Rinnakkaisuus
* Rinnakkaisohjelmointi
* Klusteri (tietotekniikka)

## Lähteet

## Aiheesta muualla
Percy Williams Bridgman

**Percy Williams Bridgman** (21. huhtikuuta 1882 – 20. elokuuta 1961) oli yhdysvaltalainen fyysikko, jolle myönnettiin Nobelin fysiikanpalkinto vuonna 1946 äärimmäisen korkean paineen mahdollistavan laitteiston keksimisestä ja korkeapainefysiikan alalta tehdyistä löydöistä. Korkeapainefysiikan tutkimuksen lisäksi Bridgman muun muassa kirjoitti lukuisia julkaisuja tieteellisestä menetelmästä ja muusta tieteenfilosofiasta.

Bridgman aloitti akateemiset opintonsa Harvardin yliopistossa vuonna 1900 ja valmistui filosofian tohtoriksi fysiikasta vuonna 1908. Valmistumisensa jälkeen hän tutki korkean paineen ilmiöitä koko uransa ajan. Laitteistollaan hän pystyi puristamaan aineita jopa yli 100&nbsp;000 ilmakehän paineeseen. Korkeassa paineessa hän tutki muun muassa aineiden puristuvuutta, viskositeettia sekä lämmön- ja sähkönjohtavuutta. Kristallografian alalla Bridgman kehitti tavan kasvattaa yksittäiskiteitä.

Bridgman meni 1912 naimisiin Olive Waren kanssa ja heidän perheeseensä syntyi kaksi lasta. Vuonna 1961 Bridgman teki itsemurhan sairastuttuaan syöpään.

Syvällä maapallon vaipassa 650–2&nbsp;900 kilometrin syvyydessä esiintyvä perovskiitti on nimetty Percy Williams Bridgmanin mukaan bridgmaniitiksi.

## Lähteet

## Aiheesta muualla
*Nobelprize.org Percy W. Bridgmanin elämäkerta
Goražde

**Goražde** on kaupunki itäisessä Bosnia ja Hertsegovinassa, Podrinjen kantonin pääkaupunki. Vuonna 2008 kaupungissa  oli 17&nbsp;500 asukasta. Se on teollisuuskaupunki, mutta ympärövällä alueella on paljon hedelmiä viljeleviä maatiloja. Vaikka kaupungissa on ollut 1900-luvun ajan muslimienemmistö, siellä on kuitenkin ollut koko ajan suuri serbivähemmistö.

## Historia
Kaupunki kehittyi keski-ajalla pysähdyspaikkana Drina-joen vartta kulkevalle kauppareitille. Ottomaanit valloittivat alueen 1400-luvulla ja muuttivat aikaisemmin roomalaiskatolilaisen alueen islamilaiseksi. Kaupunki liitettiin Serbiaan vuonna 1918 ja oli osa Jugoslaviaa vuodesta 1946 Bosnian vuoden 1992 itsenäisyysjulistukseen asti.

## Lähteet

## Aiheesta muualla

* Official Website 
* Gorazde Info website  
* Gorazde Informational portal
Jorma Etelälahti

**Jorma Etelälahti** (s. 17. marraskuuta 1951 Toivakka) on entinen suomalainen yhdistetyn hiihtäjä.

Etelälahti kilpaili urallaan neljissä arvokilpailuissa. Hän oli Innsbruckin talviolympialaisissa 1976 kahdeskymmenesneljäs, Lahden MM-kisoissa 1978 seitsemästoista, Lake Placidin talviolympialaisissa 1980 kolmastoista ja Oslon MM-kisoissa 1982 seitsemäs. Oslon MM-kisoissa Etelälahti toimi myös Suomen yhdistetyn viestijoukkueen ankkurina. Hän taisteli hopeamitalista Norjan Tom Sandbergin kanssa. Kaksikko päätyi lopulta maaliin niin samanaikaisesti, että hopeamitali jaettiin sekä Suomelle että Norjalle.

Kansallisella tasolla Etelälahti voitti kaksi SM-kultaa vuosina 1979 ja 1980. Hän voitti myös kolme SM-hopeaa ja kaksi SM-pronssia.

## Lähteet

## Aiheesta muualla
*
Substanssi P

**Substanssi P** (SP) on 11 aminohaposta koostuva polypeptidi, joka toimii neurotransmitterina eli hermoston välittäjäaineena ja neuromodulaattorina eli hermoston mukauttajana erityisesti kipuimpulssien kuljetuksessa hermoston perifeerisistä reseptoreista keskushermostoon. Keskushermostossa substanssi P on yhdistetty myös mielialan vaihteluiden, levottomuuden, stressin, neurogeneesin eli hermokudoksen muodostumisen, hengitysrytmin ja pahoinvoinnin säätelyyn. Substanssi P vaikuttaa myös vasodilataattorina eli verisuonia laajentavana aineena vapauttamalla typpioksidia verisuonten endoteelistä eli seinämästä, mikä voi aiheuttaa hypotensiota eli alhaista verenpainetta.

Neuropeptidi substanssi P:n sekvenssi eli aminohappojärjestys on COOH-Arg-Pro-Lys-Pro-Gln-Gln-Phe-Phe-Gly-Leu-Met-NH2. Substanssi P:n eli P-aineen eristivät jo v. 1931 von Euler ja Gaddum aivoista ja suolen seinämästä. SP on takykiniineistä tunnetuin. Substanssi P:n kemiallinen kaava on C63H98N18O13S ja CAS-numero 33507-63-0.

Substanssi P vaikuttaa stimuloimalla neurokiniini 1 reseptoria (NK1-reseptori), joka kuuluu G-proteiinikytkentäisten reseptorien takykiniinireseptoreiden alaryhmään. Aivorungon oksennuskeskuksessa on suuret pitoisuudet substanssi P:tä ja NK1-reseptoreita, joilla on ilmeisesti tärkeä tehtävä oksennusrefleksin säätelyssä.

Syöpäsairauksien solunsalpaajalääkityksen yhteydessä esiintyvän pahoinvoinnin hoitoon lääkkeeksi on kehitetty aprepitantti niminen substanssi P:n antagonisti, joka salpaa NK1-reseptoreita.

Substanssi P:tä on havaittu runsaasti tulehtuneissa nivelissä mm. nivelrikossa. On osoitettu, että endopeptidaasin SP:stä hydrolysoima C-terminaalinen fragmentti SP-(7-11) lisää prostaglandiinien eli tulehduksen välittäjäaineiden ja kollagenaasin eli sidekudosta hajottavan proteaasientsyymin erittymistä kondrosyyteistä eli nivelen rustosoluista mahdollisesti kohottamalla solunsisäisen Ca2+:n pitoisuutta. Prostaglandiinit ja kollagenaasi myötävaikuttavat nivelen tuhoutumiseen. Kapsaisiinin on todettu vaimentavan tulehtuneen nivelen oireita kuluttamalla SP:tä. 

## Katso myös
* Kapsaisiini

## Lähteet

## Aiheesta muualla
*Human Metabolome Database (HMDB): Substance P
Johann Anton Güldenstädt

**Johann Anton Güldenstädt** (7. toukokuuta (J: 26. huhtikuuta) 1745 Riika – 3. huhtikuuta (J: 23. maaliskuuta) 1781 Pietari) oli baltiansaksalainen Venäjällä vaikuttanut luonnontieteilijä ja tutkimusmatkailija.

Güldenstädt syntyi Riiassa. Hän opiskeli lääketiedettä ja kasvitiedettä Berliinissä ja sai 22-vuotiaana 1767 tohtorin arvon Frankfurt an der Oderin yliopistosta. Seuraavana vuonna hän liittyi Venäjän keisarillisen tiedeakatemian tutkimusretkikuntaan, jonka Katariina II lähetti tutkimaan Venäjän eteläosia. Reitti kulki Ukrainan ja Astrakanin kautta Kaukasukselle ja Georgiaan. Pietariin Güldenstädt palasi 1775. Matkan tulokset ja Güldenstädtin matkapäiväkirja julkaistiin hänen kuolemansa jälkeen Peter Simon Pallasin teoksessa *Reisen durch Russland und im Caucasischen Gebürge (1787-91).*

Güldenstädtin tutkimusretki oli ensimmäinen järjestelmällinen Kaukasusta koskeva selvitys. Retkellä oli myös poliittiset tarkoitusperänsä, sillä Venäjä oli sodassa ottomaanien kanssa, ja Kaukasus oli tärkeä puskurivyöhyke. Retken poliittinen anti oli niin tärkeä, että kohta sen jälkeen Venäjän kiinnostus aluetta ja erityisesti Georgiaa kohtaan kasvoi suuresti.

Retken biologinen, geologinen, maantieteellinen ja kielitieteellinen anti oli merkittävä. Güldenstädt teki yksityiskohtaisia muistiinpanoja myös alueiden kielistä. Retken jälkeen Güldenstädtin maine Tiedeakatemiassa kasvoi suuresti, ja hän keskittyi luonnontieteelliseen tutkimukseen. Güldenstädt menehtyi 1781 kuumeeseen.

Johann Anton Güldenstädt kuvaili ja nimesi myös lukuisia lintulajeja, muun muassa ruskosotkan ja rantakurvin.

Hänen nimeämien kasvien tieteellisen nimen perässä käytetään nimen jälkeen liitettävää auktorilyhennettä **Gueldenst.**.

## Lähteet

## Aiheesta muualla

* 
*
Jouni Kaitainen

**Jouni Mikael Kaitainen** (s. 9. kesäkuuta 1980 Lahti) on suomalainen entinen yhdistetyn hiihtäjä, joka kilpaili maailmancup-tasolla vuodesta 1999 vuoteen 2008.

Kaitainen voitti joukkuekilpailun pronssia Val di Fiemmen MM-kisoissa 2003. Samoissa kisoissa hän sijoittui 19:nneksi normaalikilpailussa ja 28:nneksi sprinttikilpailussa. Sapporon MM-kisoissa 2007 hän sijoittui sprinttikilpailussa 14:nneksi.

Maailmancupin osakilpailuissa Kaitaisen paras sijoitus on kolmas sija normaalikilpailussa Lahdessa maaliskuussa 2003. Kokonaiskilpailussa hän on parhaimmillaan sijoittunut sijalle 16 kaudella 2003–2004.

Nuorten MM-kisoista Kaitaisella on kaksi kultaa yhdistetyn joukkuekilpailusta vuosilta 1998 ja 2000 sekä hopeaa normaalikilpailusta 1999.

## Lähteet
* 

### Viitteet
Žepa

**Žepa** () on kylä Itä-Bosniassa Serbitasavallassa Rogatican kunnan alueella Drinajoen haaran varrella, Javor- ja Devetakvuorien välissä. Žepa oli eräs serbien saartama alue Bosnian sodassa 1992–1995, kun monet muut alueen kaupungit – Foča, Bratunac ja Zvornik – olivat etnisesti puhdistettuja.
Huhtikuussa 1993 Žepa julistettiin YK:n suoja-alueeksi, mutta serbit valtasivat sen heinäkuussa 1995.

Vuonna 1991 Žepan väestö oli 2&nbsp;441, joista 95&nbsp;% eli 2&nbsp;330 oli bosniakkeja ja 103 serbejä.

## Aiheesta muualla
*The long way back to Zepa
Parnassós

**Parnassós** () on vuori Píndos-vuoriston kaakkoisosassa Keski-Kreikassa. Sen korkeimman huipun Liákouran korkeus on 2&nbsp;457 metriä ja prominenssi 1&nbsp;590 metriä. Parnassós on Kreikan kaikista vuorista kahdeksanneksi korkein. Parnassós ja sen ympäristö muodostavat kansallispuiston nimellä **Parnassóksen kansallismetsä** (Εθνικός Δρυμός Παρνασσού, *Ethnikós Drymós Parnassoú*).

## Maantiede

Parnassós on yksi Manner-Kreikan suurimmista vuorialueista. Se sijaitsee Boiotian, Fokiin ja Fthiotiin maakuntien (nykyisten alueyksiköiden) alueella Korintinlahden pohjoispuolella ja Delfoin koillispuolella. Parnassóksen korkein huippu on nimeltään Liákoura (Λιάκουρα). Vuori kuuluu Manner-Kreikan pohjois-eteläsuunnassa halkaisevaan laajaan Píndos-vuoristoon. Vuori on pääosin kalkkikiveä.

Parnassóksen kansallispuiston pääalueen pinta-ala on  hehtaaria. Tämän lisäksi varsinaiseen kansallispuistoon kuuluvat myös Parnassósvuoren korkeimmat huiput sekä muita alueita. Parnassós tunnetaan myös talviurheilukeskuksena. Siellä sijaitsevat Kreikan suurimmat hiihtokeskukset Kelária (Kellária) ja Fterólaka (Fterólakka). Lisäksi vuorella on myös pienempi Gerontóvrachoksen hiihtokeskus. Laskettelurinteitä on yhteensä 23 kappaletta ja 27 kilometriä. Alueella on myös paljon suosittuja vaellusreittejä.

## Historia ja mytologia

Kreikkalaisessa mytologiassa vuori sai nimensä heeros Parnassoksesta, joka oli joko Poseidonin tai Kleopompoksen sekä nymfi Kleodoran poika. Parnassos perusti vuoren juurella Delfoissa toimineen Python oraakkelin, josta tuli myöhemmin Apollonille omistettu Delfoin oraakkeli. Myöhemmin koko vuori oli pyhitetty Apollonille ja sitä pidettiin muusien kotipaikkana. Parnassósvuori oli myös se paikka, johon Deukalionin ja Pyrrhan arkki päätyi suuren vedenpaisumuksen lopuksi.

Koska Parnassósvuori kytkeytyy mytologiassa muusiin, siihen voidaan viitata ikään kuin taiteiden ja kirjallisuuden alkukotina. Tätä kautta myös suomalainen kulttuurilehti *[[Parnasso]]* on saanut nimensä vuoresta.

Parnassóksen kansallispuisto perustettiin vuonna 1939.

## Lähteet

## Aiheesta muualla
Sisäsuodatin

**Sisäsuodatin** on akvaarioissa käytetty suodatintyyppi. Laite sijoitetaan nimensä mukaisesti akvaarion sisäpuolelle, jossa se laitteen sisällä olevan sähköpumpun avulla kierrättää vettä altaassa. Vesi imetään suodattimen yleensä alaosassa olevaan suodatinosioon, johon on sijoitettu varsinainen suodatinaines. Vedessä olevat likahiukkaset tarttuvat tähän suodatinainekseen, jonka jälkeen suodatettu vesi kulkeutuu pumppuun ja jälleen akvaarioon.
 
Yleensä sisäsuodatin toimii lähinnä mekaanisena suodattimena eli sihtinä ja varsinaisena tärkeämpänä eli biologisena suodattimena toimii joko akvaarion pohja-aines tai lisäsuodattimena oleva ulkosuodatin tai muu suodatin. Sisäsuodattimen suodatusmateriaalina käytetään yleisemmin vaahtomuovia, mutta joissakin malleissa voidaan käyttää myös ulkosuodattimissa käytettävää sintrattua lasia.

Sisäsuodatinta käytetään pienissä altaissa ainoana suodattimena, mutta yleensä noin 200 litran altaista alkaen ulko-suodattimen mekaanisena suodatusteholisänä. Tosin sisäsuodatinta voidaan käyttää myös huomattavasti suuremmissakin altaissa yksinomaisena suodattimena, jos altaan ravinnekuormitus ja kalasto eivät aseta ylimääräisiä vaatimuksia.
   
Syy sisäsuodattimen yleisyyteen lienee sen halpa hinta, helppo puhdistaminen ja mutkaton soveltuvuus pieniin altaisiin, jotka harrastuksessa lienevät lukumäärältään kaikkein suurimpia. Myös mattosuodatin lasketaan sisäsuodattimiin, vaikka se poikkeaakin toiminnaltaan hivenen varsinaisesta sisäsuodattimesta.

Tunnetuimpia tuotemerkkejä ovat Eheim, Fluval, Tetratec, Aqua-el, Resun, Regent ja Hydor.

## Lähteet

## Aiheesta muualla
*aquahoito.info, Omatekoinen sisäsuodatin, Biologisen sisäsuodattimen valmistus
Big Red

**Big Red** on Wrigleyn purukumimerkki, jota pääasiallisesti myydään Yhdysvalloissa. Purukumi on maultaan vahvasti kanelinen, ja vuonna 2007 myyntihinta oli n. $ 0,30. Euroopassa hieman vastaavanlaista purukumia markkinoidaan nimellä Extra Fire, tosin makueroja purukumien välillä on. Eurooppalaisessa sisaressa makuna on vahvemmin piparjuuri kuin kaneli.
Vartiomoottorivene 18

**Vartiomoottorivene 18** (**VMV 18** entinen Suojeluskuntajärjestön *SP-1*) oli Suomen merivartiolaitoksen vartiomoottorivene, joka otettiin palvelukseen 1944 Suojeluskuntajärjestön lakkauttamisen jälkeen.

## Valmistus
Suojeluskuntajärjestö tilasi Aug Eklöf Ab:n telakakalta Porvoosta. *SP-1:ksi* nimetty alus valmistui 1935. Aluksen pituus oli 22 ja leveys 4 metriä. Sen koneisto tuotti 2x140 hevosvoimaa. Aluksella oli kahdeksan hengen miehistö. 

## Palvelus
Suojeluskuntajärjestön lakkauttamisen jälkeen luovutettiin sen omistama alus merivoimille, joka luovutti sen edelleen merivartiolaitokselle. Alus luokiteltiin vartiomoottoriveneeksi ja se sai järjestysnumeron 18 eli sen nimeksi tuli *VMV-18*.

Siviiliin laiva siirtyi 1958, ja toimi yksityisenä huviveneenä Vaasassa 1990-luvun lopulle saakka.
Maattuaan kymmenen vuotta maalla Vaasan satamassa alus sahattiin kappaleiksi vuonna 2008.

## Lähteet
*
*
*
*

### Viitteet
Ebbie Goodfellow

**Ebenezer R. Goodfellow** (9. huhtikuuta 1906 Ottawa, Ontario – 10. syyskuuta 1985) oli kanadalainen jääkiekkoilija ja jääkiekkovalmentaja. Hän pelasi puolustajana Detroit Red Wingsin joukkueessa National Hockey Leaguessa. Goodfellow'n ensimmäisinä liigavuosina Red Wingsin joukkueen nimi oli ensin Detroit Cougars ja sen jälkeen Detroit Falcons.

Goodfellow pelasi NHL:ssä 14 kautta. Hän teki 557 runkosarjaottelussaan 135 maalia ja antoi 191 maalisyöttöä. Pudotuspelejä hänelle kertyi 45, joissa hän teki kahdeksan maalia ja sai kahdeksan syöttöpistettä.

Goodfellow valmensi pelaajauransa jälkeen IHL:ssä Windsor Spitfiresia, AHL:ssä St. Louis Flyersia ja kaudet 1950–1952 NHL:ssä Chicago Black Hawksia.

## Saavutuksia
* Detroit Red Wingsin kapteeni 1934–1935 sekä 1938–1941
* Stanley Cup 1936, 1937 ja 1943 
* Hart Trophy 1940 (arvokkain pelaaja) 
* Hockey Hall of Fameen 1963

## Lähteet